NORAKSTS

|  |  |
| --- | --- |
| 20.12.2018. | Nr.15/18 |

**dzīvokļa īpašuma Lapskalna IELĀ 6-4, jelgavā,**

**atsavināšana**

(ziņo I.Škutāne)

Dzīvokļa īpašums ar kadastra numuru 09009029034 Lapskalna ielā 6-4, Jelgavā (turpmāk – Dzīvokļa īpašums) kas sastāv no dzīvokļa Nr.4 (telpu grupas kadastra apzīmējums 09000050364002005, viena istaba ar krāsns apkuri, kopējā platība 21,5 m2) un tam piekrītošajām kopīpašuma 215/4346 domājamām daļām no būvēm (būvju kadastra apzīmējums 09000050364002, 09000050364003, 09000050364004) un zemes (kadastra numurs 09000050364), ir reģistrēts Jelgavas pilsētas zemesgrāmatas nodalījumā Nr.6076-4 uz Jelgavas pilsētas pašvaldības vārda.

Likuma “Par palīdzību dzīvokļa jautājumu risināšanā” 16.panta pirmā daļa nosaka, ka dzīvojamai telpai, kas tiek izīrēta šajā likumā noteiktajā kārtībā, jābūt dzīvošanai derīgai.

Jelgavas pilsētas pašvaldības administrācijas Būvvalde, apsekojot dzīvojamo ēku Lapskalna ielā 6, Jelgavā konstatēja, ka tās tehniskais stāvoklis ir neapmierinošs un 2018.gada 21.jūnijā pieņēma lēmumu Nr.383/4-5/B “Par dzīvojamo ēku Lapskalna ielā 6, Jelgavā ekspluatācijas aizliegšanu”.

Dzīvokļa īpašums nav izīrēts, jo tas nav derīgs dzīvošanai.

Ņemot vērā apstākli, ka Dzīvokļa īpašums dzīvošanai nav derīgs, Jelgavas pilsētas domes Dzīvokļu komisija 2018.gada 14.novembrī pieņēma lēmumu Nr.13/11.2. “Pašvaldības dzīvojamo telpu Lapskalna ielā 6, Jelgavā nodošana atsavināšanai”, ar kuru nolēma Dzīvokļa īpašumu nodot atsavināšanai.

Saskaņā ar Publiskas personas mantas atsavināšanas likuma (turpmāk - Atsavināšanas likums) 4.panta pirmo daļu, atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai tās funkciju nodrošināšanai.

Saskaņā ar Atsavināšanas likuma 8.panta otro, trešo, sesto un septīto daļu, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

2018.gada 15.oktobrī nekustamā īpašuma vērtētājs Guntars Pugejs (Latvijas īpašumu vērtētāju asociācijas Kompetences sertifikāts nekustamā īpašuma vērtēšanai Nr.79, derīgs līdz 2019.gada 16.jūnijam) novērtēja Dzīvokļa īpašumu un noteica tā vērtību 700 *euro.*

Valsts zemes dienesta Nekustamā īpašuma Valsts kadastra informācijas sistēmā Dzīvokļa īpašuma vērtība ir noteikta 1806 *euro*.

Atsavināšanas likuma 3.panta pirmās daļas 1.punktā noteikts, ka pašvaldības nekustamo īpašumu var atsavināt, pārdodot to izsolē ar pretendentu atlasi.

Atsavināšanas likuma 36.panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt ilgāks par pieciem gadiem.

2018.gada 29.novembrī Jelgavas pilsētas pašvaldības īpašuma atsavināšanas komisija Dzīvokļa īpašumam noteica: nosacīto cenu 2000 *euro*, izsoles soli 100 *euro*, nodrošinājumu – 200 *euro*, reģistrācijas maksu – 50*euro*, izpirkuma termiņu – 5 gadus.

Saskaņā ar likuma “Par pašvaldībām” 21.panta pirmās daļas 17.punktu, Dzīvokļa īpašuma likuma 2.panta pirmo un otro daļu, Publiskas personas mantas atsavināšanas likuma 3.panta pirmās daļas 1.punktu, 4.panta otro daļu, 15.panta pirmo un otro daļu, 36.panta trešo daļu, Jelgavas pilsētas domes Dzīvokļu komisijas 2018.gada 14.novembra lēmumu Nr.13/11.2. “Pašvaldības dzīvojamo telpu Lapskalna ielā 6, Jelgavā nodošana atsavināšanai” un Jelgavas pilsētas pašvaldības īpašuma atsavināšanas komisijas 2018.gada 29.novembra lēmumu Nr.9/6 “Dzīvokļa īpašuma Lapskalna ielā 6-4, Jelgavā, atsavināšana”,

**JELGAVAS PILSĒTAS DOME NOLEMJ:**

1. Atsavināt Jelgavas pilsētas pašvaldībai piederošo dzīvokļa īpašumu ar kadastra numuru 09009029034 Lapskalna ielā 6-4, Jelgavā, kas sastāv no dzīvokļa Nr.4 (telpu grupas kadastra apzīmējums 09000050364002005) un tam piekrītošajām kopīpašuma 215/4346 domājamām daļām no būvēm (būvju kadastra apzīmējums 09000050364002, 09000050364003, 09000050364004) un zemes (kadastra numurs 09000050364), pārdodot to mutiskā izsolē ar augšupejošu soli un pretendentu atlasi.
2. Noteikt dzīvokļa īpašuma Lapskalna ielā 6-4, Jelgavā, pārdošanas nosacīto cenu (izsoles sākumcenu) 2000 *euro*, izsoles soli 100*euro*, nodrošinājumu 200 *euro*, reģistrācijas maksu 50*euro*, nomaksas termiņu – piecus gadus.
3. Apstiprināt dzīvokļa īpašuma Lapskalna ielā 6-4, Jelgavā, izsoles noteikumus (pielikumā).
4. Jelgavas pilsētas domes Izsoles komisijai rīkot dzīvokļa īpašuma Lapskalna ielā 6-4, Jelgavā, izsoli normatīvajos aktos noteiktajā kārtībā.
5. Jelgavas pilsētas pašvaldības īpašuma atsavināšanas komisijai veikt visas nepieciešamās darbības lēmuma izpildei.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2018.gada 21.decembrī